Valstybinio socialinio draudimo fondo valdybos

prie Socialinės apsaugos ir darbo ministerijos DirektoriAus

Į S A K Y M A S

DĖL ĮGALIOJIMO ATSTOVAUTI DRAUDĖJUI SANTYKIUOSE SU VALSTYBINIO SOCIALINIO DRAUDIMO FONDO ADMINISTRAVIMO ĮSTAIGOMIS IR PRANEŠIMO APIE ĮGALIOJIMO PANAIKINIMĄ PATEIKIMO VALSTYBINIO SOCIALINIO DRAUDIMO FONDO ADMINISTRAVIMO ĮSTAIGOMS

Įsakymo pavadinimas keistas:

Nr. V-514, 2012-10-17, Žin., 2012, Nr. 122-6173 (2012-10-20)

2009 m. lapkričio 16 d. Nr. V-653

Vilnius

1. N u s t a t a u, kad draudėjo įgaliojimą atstovauti jam santykiuose su Valstybinio socialinio draudimo fondo administravimo įstaigomis (pateikti (pasirašyti) valstybinio socialinio draudimo pranešimus ir (arba) pateikti (pasirašyti) prašymus dėl pažymų išdavimo Valstybinio socialinio draudimo fondo administravimo įstaigoms, ir (arba) gauti pažymas Valstybinio socialinio draudimo fondo administravimo įstaigose, ir (arba) pateikti (pasirašyti) skundus / prašymus ir gauti sprendimus; toliau – įgaliojimas) ir pranešimą apie įgaliojimo panaikinimą galima pateikti paštu arba tiesiogiai Valstybinio socialinio draudimo fondo administravimo įstaigai arba elektroniniu būdu per Elektroninę draudėjų aptarnavimo sistemą (toliau – EDAS), vadovaujantis Elektroninės draudėjų aptarnavimo sistemos naudojimo taisyklėmis, patvirtintomis Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2007 m. gruodžio 20 d. įsakymu Nr. V-665 (Žin., 2007, Nr. 139-5742). Draudėjo, kuris yra fizinis asmuo, įgaliojimo ir pranešimo apie įgaliojimo panaikinimą negalima pateikti naudojantis EDAS.

Punkto pakeitimai:

Nr. V-514, 2012-10-17, Žin., 2012, Nr. 122-6173 (2012-10-20)

2. P r i p a ž į s t u netekusiu galios Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2007 m. birželio 14 d. įsakymą Nr. V-251 „Dėl įgaliojimo pasirašyti pateikiamus socialinio draudimo pranešimus ir pranešimo apie įgaliojimo panaikinimą parengimo ir pateikimo tvarkos aprašo patvirtinimo“ (Žin., 2007, Nr. 68-2709).

3. Į p a r e i g o j u:

3.1. Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito departamentui, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms;

3.2. Fondo valdybos Teisės skyrių šį įsakymą paskelbti leidinyje „Valstybės žinios“;

3.3. Fondo valdybos Komunikacijos skyrių šį įsakymą paskelbti Valstybinio socialinio draudimo fondo administravimo įstaigų intraneto svetainėje ir Fondo valdybos interneto svetainėje.

Direktorius	Mindaugas Mikaila

__________________

Pakeitimai:

1.

Valstybinio socialinio draudimo fondo valdyba prie Socialinės apsaugos ir darbo ministerijos, Įsakymas

Nr. V-514, 2012-10-17, Žin., 2012, Nr. 122-6173 (2012-10-20)

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2009 M. LAPKRIČIO 16 D. ĮSAKYMO NR. V-653 "DĖL ĮGALIOJIMŲ PASIRAŠYTI SOCIALINIO DRAUDIMO PRANEŠIMUS IR PRANEŠIMŲ APIE ĮGALIOJIMŲ PANAIKINIMĄ PATEIKIMO VALSTYBINIO SOCIALINIO DRAUDIMO FONDO ADMINISTRAVIMO ĮSTAIGOMS" PAKEITIMO

*** Pabaiga ***

Redagavo Viktorija Striaukaitė (2012-10-25)

Tel. (8 5) 275 0913